Euroopa Liidu Teataja L 087 , 08/04/2000 Lk 0022 - 0031



Euroopa Parlamendi ja nõukogu direktiiv 2000/4/EÜ, 28. veebruar 2000, millega muudetakse nõukogu direktiivi 74/60/EMÜ mootorsõidukite sisustust käsitlevate liikmesriikide õigusaktide ühtlustamise kohta (sõitjateruumi sisustus, välja arvatud sisemised tahavaatepeeglid, juhtseadiste paigutus, katus või lükandkatus, seljatugi ja istmete tagumised osad) EUROOPA PARLAMENT JA EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 95, võttes arvesse komisjoni ettepanekut, [1] võttes arvesse majandus- ja sotsiaalkomitee arvamust, [2] toimides asutamislepingu artiklis 251 sätestatud korras [3] ning arvestades järgmist: (1) Soovitav on lisada nõukogu direktiivi 74/60/EMÜ [4] elektriajamiga aknaid käsitlevad sätted akende sulgemisega seotud lapsi ähvardavate ohtude kõrvaldamiseks; samu nõudeid tuleks kohaldada ka elektriajamiga katusepaneelisüsteemide ja vaheseinasüsteemide suhtes; selleks tuleks vastavalt muuta direktiivi 74/60/EMÜ pealkirja ja reguleerimisala. (2) Direktiiv 74/60/EMÜ on üks mitmest üksikdirektiivist EÜ tüübikinnitusmenetluse kohta, mis kehtestati nõukogu 6. veebruari 1970. aasta direktiiviga 70/156/EMÜ mootorsõidukite ja nende haagiste tüübikinnitust käsitlevate liikmesriikide õigusaktide ühtlustamise kohta; [5] sellest tulenevalt kohaldatakse sõidukite, sõidukisüsteemide, osade ja eraldi seadmestike kohta kehtivaid direktiivi 70/156/EMÜ sätteid direktiivi 74/60/EMÜ suhtes. (3) Eelkõige direktiivi 70/156/EMÜ artikli 3 lõikes 4 ja artikli 4 lõikes 3 nõutakse, et igale üksikdirektiivile oleks lisatud teatis, mis sisaldab direktiivi 70/156/EMÜ I lisa asjakohaseid punkte, ja samuti direktiivi 70/156/EMÜ VI lisal põhinev tüübikinnitustunnistus tüübikinnituse elektrooniliseks salvestamiseks. (4) On oluline, et muud sõidukid kui M1-kategooriasse kuuluvad sõidukid, eelkõige M2- ja N1-kategooria sõidukid, oleksid esimesel võimalusel juhi ja reisijate, eelkõige laste jaoks nii ohutud kui see on sätestatud direktiivis 74/60/EMÜ; selleks tuleks võimaldada direktiivi 74/60/EMÜ reguleerimisala laiendada nendele sõidukitele direktiivi 70/156/EMÜ artiklis 13 sätestatud korras. (5) Direktiivi 74/60/EMÜ muudatused on seotud ainult selle rakendussätete ning elektriajamiga akende, katusepaneeli- ja/või vaheseinasüsteemiga; seetõttu ei ole vaja tunnistada kehtetuks direktiivi 74/60/EMÜ alusel välja antud tüübikinnitusi ega takistada nende uute sõidukite registreerimist, müüki ja kasutuselevõtmist, mis ei ole varustatud elektriajamiga akende, katusepaneeli- ja/või vaheseinasüsteemiga ning mis selliste tüübikinnituste alla kuuluvad. (6) Asutamislepingu artikli 5 kolmandas lõikes sätestatud proportsionaalsuse põhimõtte kohaselt ei lähe käesoleva direktiivi meetmed asutamislepingu eesmärkide saavutamisel vajalikust kaugemale, ON VASTU VÕTNUD KÄESOLEVA DIREKTIIVI: Artikkel 1 Käesolevaga muudetakse direktiivi 74/60/EMÜ järgmiselt. 1. Pealkiri asendatakse järgmisega: "Nõukogu direktiiv 74/60/EMÜ, 17. detsember 1973, mootorsõidukite sisustust käsitlevate liikmesriikide õigusaktide ühtlustamise kohta." 2. Artiklid 1, 2 ja 3 asendatakse järgmistega: "Artikkel 1 Käesoleva direktiivi kohaldamisel tähendab "sõiduk" direktiivi 70/156/EMÜ artiklis 2 määratletud sõidukeid. Artikkel 2 Ükski liikmesriik ei tohi keelduda sõidukile EÜ või siseriikliku tüübikinnituse andmisest sõiduki sisustusega seotud põhjustel, kui käesoleva direktiivi lisades sätestatud nõuded on täidetud. Artikkel 3 Ükski liikmesriik ei tohi sõiduki registreerimisest keelduda või keelata mis tahes sõiduki müüki, kasutuselevõtmist või kasutamist põhjustel, mis on seotud sõiduki sisustusega, kui lisades sätestatud nõuded on täidetud." 3. Artiklid 4 ja 5 tunnistatakse kehtetuks. 4. Lisasid muudetakse vastavalt käesoleva direktiivi lisale. Artikkel 2 1. Alates 8. aprillist 2001 ei tohi liikmesriigid sõidukite sisustusega seotud põhjustel: - keelduda EÜ tüübikinnituse või siseriikliku tüübikinnituse andmisest sõidukitüübile või - keelata sõiduki registreerimist, müüki või kasutuselevõtmist, kui sõidukid vastavad direktiivi 74/60/EMÜ sätetele. 2. Alates 8. aprillist 2002 ei anna liikmesriigid enam EÜ tüübikinnitust uuele sõidukitüübile mootorsõiduki sisustusega seotud põhjustel, kui direktiivi 74/60/EMÜ nõuded ei ole täidetud. 3. Alates 8. aprillist 2003 liikmesriigid: - käsitlevad uute sõidukitega kaasasolevaid, vastavalt direktiivi 70/156/EMÜ sätetele koostatud vastavustunnistusi kehtetuna selle direktiivi artikli 7 lõike 1 kohaldamisel ja - võivad keelduda selliste uute sõidukite registreerimisest, müügist või kasutuselevõtmisest, millega ei ole kaasas direktiivi 70/156/EMÜ artikli 8 lõikele 2 vastavat vastavustunnistust, mootorsõidukite sisustusega seotud põhjustel, kui sõidukid on varustatud elektriajamiga akende, katusepaneeli- ja/või vaheseinasüsteemiga ning direktiivi 74/60/EMÜ nõuded ei ole täidetud. 4. Käesoleva direktiiviga ei tunnistata kehtetuks ühtki direktiivi 74/60/EMÜ alusel välja antud elektriajamiga akende, katusepaneeli- ja/või vaheseinasüsteemita sõidukitüübi kinnitust ega takistata nende tüübikinnituste laiendamist selle direktiivi tingimustel, mille alusel need algselt välja on antud. Artikkel 3 1. Liikmesriigid jõustavad käesoleva direktiivi täitmiseks vajalikud õigus- ja haldusnormid 8. aprilliks 2001 ja teatavad nendest viivitamata komisjonile. 2. Kui liikmesriigid need meetmed võtavad, lisavad nad nendesse meetmetesse või nende meetmete ametliku avaldamise korral nende juurde viite käesolevale direktiivile. Viitamise vormi kehtestavad liikmesriigid. 3. Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetavate põhiliste siseriiklike õigusnormide teksti. Artikkel 4 Direktiiv jõustub Euroopa Ühenduste Teatajas avaldamise päeval. Artikkel 5 Käesolev direktiiv on adresseeritud liikmesriikidele. Brüssel, 28. veebruar 2000 Euroopa Parlamendi nimel president N. Fontaine Nõukogu nimel eesistuja J. Pina Moura [1] EÜT C 149, 15.5.1998, lk 10. [2] EÜT C 407, 28.12.1998, lk 56. [3] Euroopa Parlamendi 9. veebruari 1999. aasta arvamus (EÜT C 150, 28.5.1999, lk 26), nõukogu 28. oktoobri 1999. aasta ühine seisukoht (EÜT C 346, 2.12.1999, lk 17) ja Euroopa Parlamendi 3. veebruari 2000. aasta otsus. [4] EÜT L 38, 11.2.1974, lk 2. Direktiivi on muudetud komisjoni direktiiviga 78/632/EMÜ (EÜT L 206, 29.7.1978, lk 26). [5] EÜT L 42, 23.2.1970, lk 1. Direktiivi on viimati muudetud Euroopa Parlamendi ja nõukogu direktiiviga 98/91/EÜ (EÜT L 11, 16.1.1999, lk 25). -------------------------------------------------- LISA DIREKTIIVI 74/60/EMÜ LISADES TEHTUD MUUDATUSED 1. Artiklite ja I lisa vahelelisatakse järgmine lisade loetelu: " LISADE LOETELU | | | | I LISA | Reguleerimisala, mõisted, sõidukitüübi EÜ tüübikinnituse taotlemine, tehnilised nõuded, sõidukitüübile EÜ tüübikinnituse andmine, tüübi ja tüübikinnituse muudatused ning toodangu vastavus | 1. liide: | Teatis | 2. liide: | EÜ tüübikinnitustunnistus | 3. liide: | Silindrikujulise katsepulga asukoht lükandkatuses ja aknaavades | 4. liide: | Juhi juhitava lüliti sümbol | II LISA: | Peaga kokkupõrke tsooni kindlaksmääramine | III LISA: | Energiat neelavate materjalide katsetamise kord | IV LISA: | H-punkti ja seljatoe tegeliku kaldenurga kindlaksmääramise kord ning R- ja H-punkti suhtelise asukoha ning seljatoe (valmistaja poolt) ettenähtud kaldenurga ja seljatoe tegeliku kaldenurga vahelise suhte tõendamise kord | Liide | Kolmemõõtmelise mannekeeni osad ja mõõtmed ning mannekeeni mass | V LISA: | Väljaulatuvate osade mõõtmismeetod | Liide: | Väljaulatuvate osade mõõtevahend | VI LISA: | Mõõtevahend ja menetlus I lisa punkti 5.2.1 kohaldamiseks | " 2. I lisas tehakse järgmised muudatused. a) 1. joonealune märkus jäetakse välja. b) Pealkiri asendatakse järgmisega:"" c) punkt 1 asendatakse järgmisega: "1. REGULEERIMISALA Käesolevat direktiivi kohaldatakse M1-kategooria sõidukite suhtes, nagu need on määratletud direktiivi 70/156/EMÜ II lisa A jaos" . d) Punktid 2.1 ja 2.2 asendatakse järgmisega: "2.1. Sisustus on: 2.1.1. sõitjateruumi sisustus, välja arvatud sisemised tahavaatepeeglid; 2.1.2. juhtseadiste paigutus; 2.1.3. katus või lükandkatus; 2.1.4. seljatugi ja istmete tagumised osad; 2.1.5. elektriajamiga aknad, katusepaneeli- ja vaheseinasüsteemid. 2.2. Sõidukitüüp vastavalt sõitjateruumi sisutusele – sõidukid, mis sarnanevad üksteisega järgmiste oluliste näitajate poolest:" . e) Lisatakse järgmised punktid: "2.2.3. katus või lükandkatus; 2.2.4. seljatugi ja istmete tagumised osad; 2.2.5. elektriajamiga aknad, katusepaneeli- ja vaheseinasüsteemid" . f) Lisataksejärgmised punktid: "2.10. Elektriajamiga aknad – aknad, mille suleb sõiduki toiteallikas. 2.11. Elektriajamiga katusepaneelisüsteem – sõiduki katuse liikuvad paneelid, mida suleb sõiduki toiteallikas kas nihutades või kallutades ning millel puuduvad katuse allalaskmissüsteemid. 2.12. Elektriajamiga vaheseinasüsteemid – süsteemid, mis eraldavad sõitjateruumi vähemalt kaheks osaks ning mille suleb sõiduki toiteallikas. 2.13. Ava – elektriajamiga akna või vaheseina või katusepaneeli suurim takistusteta avaus sõltuvalt sulgumissuunast kas ülemise serva või juhtserva ning akna, vaheseina või katusepaneeli piiret moodustava sõidukikere vahel, vaadatuna sõiduki seestpoolt või vaheseinasüsteemi puhul sõitjateruumi tagumisest osast. Ava mõõtmiseks asetatakse silindrikujuline katsepulk (jõudu kasutamata) sõiduki seestpoolt või vajaduse korral tagumisest osast läbi ava ning akna, katusepaneeli või vaheseinaga risti, nagu see on kujutatud joonisel 1" . g) Punktid 3 kuni 3.3 asendatakse järgmisega: "3. SÕIDUKITÜÜBI EÜ TÜÜBIKINNITUSE TAOTLEMINE 3.1. Direktiivi 70/156/EMÜ artikli 3 lõike 4 kohase EÜ tüübikinnitustaotluse sõidukitüübi sisustuse osas esitab tootja. 3.2. Teatise näidis on 1. liites. 3.3. Tüübikatsetuste tegemise eest vastutavale tehnilisele teenistusele tuleb esitada näidised järgmiselt:" . h) Lisatakse järgmised punktid: "5.5.2. Elektriajamiga katusepaneelisüsteemid 5.5.2.1. Lisaks sellele peavad elektriajamiga katusepaneelisüsteemid ja nende juhtimisseadised vastama punkti 5.8 nõuetele." i) Punktid 5.8 ja 5.8.1 nummerdatakse vastavalt 5.9 ja 5.9.1. j) Lisataks järgmised punktid: "5.8. Elektriajamiga aknad, katusepaneeli- ja vaheseinasüsteemid 5.8.1. Allpool olevaid nõudeid kohaldatakse elektriajamiga akende/katusepaneelisüsteemide/vaheseinasüsteemide suhtes, et vähendada nende tahtmatu või väära käsitsemise tagajärjel tekkivate vigastuste ohtu. 5.8.2. Harilikud toimimistingimused Välja arvatud punktis 5.8.3 sätestatud juhud, võib elektriajamiga aknaid/katusepaneelisüsteeme/vaheseinasüsteeme sulgeda siis, kui üks või mitu järgnevat tingimust on täidetud: 5.8.2.1. kui süütevõti on süütelukus mis tahes kasutusasendis; 5.8.2.2. lihaste jõul, ilma sõiduki toiteallika abita; 5.8.2.3. väljaspool sõidukit oleva lukustussüsteemi pideva rakendamisega; 5.8.2.4. ajavahemiku jooksul süüte väljalülitamisest ja võtme eemaldamisest kuni hetkeni, mil kumbki esiuks ei ole sõitjate väljumiseks piisavalt avatud; 5.8.2.5. kui elektriajamiga aken, katusepaneel või vahesein hakkab sulguma siis, kui ava on kuni 4 mm; 5.8.2.6. kui ülemise raamita ukse elektriajamiga aken sulgub automaatselt asjaomase ukse sulgumisel. Sel juhul ei tohi punktis 2.13 määratletud suurim ava ületada 12 mm. 5.8.2.7. Kaugsulgemine on lubatud kaugjuhtimispuldi pideva rakendamise teel, kui üks järgmistest tingimustest on täidetud: 5.8.2.7.1. kaugjuhtimispuldiga ei saa elektriajamiga akent/katusepaneeli/vaheseina sulgeda sõidukist kaugemal kui 11 m; 5.8.2.7.2. kaugjuhtimispuldiga ei saa elektriajamiga akent/katusepaneeli/vaheseina sulgeda siis, kui: - juhtimispuldi ja sõiduki vahel on läbipaistmatu pind ja - vahemaa kaugjuhtimispuldi ja sõiduki vahel on suurem kui 6 meetrit. 5.8.2.8. Ühe puudutusega sulgemine on lubatud ainult juhiukse elektriajamiga akna ja katusepaneeli puhul ning ainult siis, kui süütevõti on mootori töötamisasendis. 5.8.3. Automaatse taasavamise nõuded 5.8.3.1. Punkti 5.8.2 ühtki nõuet ei kohaldata siis, kui elektriajamiga aknal/katusepaneelisüsteemil/vaheseinasüsteemil on automaatne taasavamisseade. 5.8.3.1.1. See seade avab taas akna/katusepaneeli/vaheseina enne seda, kui see jõuab 200 kuni 4 mm ava juures elektriajamiga akna/vaheseina ülemise serva kohal või nihutatava katusepaneeli juhtserva ning kallutatava katusepaneeli tagaserva ees 100 N ületava survejõuni. 5.8.3.1.2. Pärast sellist automaatset taasavamist avaneb aken või katusepaneel või vahesein ühte järgmistest asenditest: 5.8.3.1.2.1. asend, mis võimaldab panna pooljäiga silindrikujulise 200 mm läbimõõduga pulga läbi ava samas puutepunktis (samades puutepunktides), mida kasutati taasavamise kindlaksmääramiseks punktis 5.8.3.1.1; 5.8.3.1.2.2. asend, mis vastab vähemalt esialgsele asendile enne sulgemise käivitamist; 5.8.3.1.2.3. asend, mis on vähemalt 50 mm rohkem avatud kui esialgne asend enne sulgemise käivitamist; 5.8.3.1.2.4. katusepaneeli kallutusliikumise korral maksimaalne avanemisnurk. 5.8.3.1.3. Taasavamisseadmega elektriajamiga akende/katusepaneelisüsteemide/vaheseinasüsteemide kontrollimiseks pannakse sõiduki seestpoolt või vaheseina puhul sõitjateruumi tagumisest osast läbi ava mõõtevahend/katsepulk nii, et pulga silindrikujuline pind puutuks kokku sõiduki mis tahes osaga, mis moodustab akna/katusepaneeliava/vaheseinaga piiri. Mõõtevahendi jõu/läbipaine suhe ei tohi ületada 10 N/mm. Katsepulkade asukoht (tavaliselt asuvad akna/katusepaneeli/vaheseinaga risti) on näidatud 3. liite joonisel 1. 5.8.4. Lüliti asukoht ja toimimine 5.8.4.1. Elektriajamiga akende/katusepaneelide/vaheseinte lülitid asuvad sellistes kohtades ja neid kasutatakse nii, et tahtmatu sulgemise oht oleks minimaalne. Sulgemiseks peavad lülitid olema pidevalt rakendatud, välja arvatud punktides 5.8.2.6, 5.8.2.8 ja 5.8.3 sätestatud juhud. 5.8.4.2. Kõiki tagaakende-, katusepaneeli- ja vaheseinalüliteid, mis on mõeldud kasutamiseks sõiduki tagumises osas olevate sõitjate poolt, peab saama välja lülitada juhi juhitava lülitiga, mis asub esiistmete R-punkte läbivast vertikaalsest risttasapinnast eespool. Juhi juhitavat lülitit ei nõuta siis, kui tagaaknal, katusepaneelil või vaheseinal on automaatne taasavamisseade. Kuid kui juhi kontrollitav lüliti on olemas, ei tohi sellega olla võimalik tühistada automaatset taasavamisseadet. Juhi juhitav lüliti peab asuma sellises kohas, et tahtmatu kasutamise oht oleks minimaalne. See tähistatakse 4. liites näidatud sümboliga. 5.8.5. Kaitseseadised Kõiki kaitseseadiseid, mida kasutatakse ülekoormuse või seiskumise puhul toiteallika kahjustumise vältimiseks, peab saama automaatselt ennistada, kui rakendatakse akent/katusepaneeli/vaheseina juhtivat lülitit. 5.8.6. Kasutusjuhend 5.8.6.1. Sõiduki omaniku kasutusjuhendis peavad olema selged juhised elektriajamiga akna/katusepaneeli/vaheseina kohta, sealhulgas 5.8.6.1.1. selgitus võimalike tagajärgede kohta (kinnikiilumine), 5.8.6.1.2. juhi juhitava lüliti kasutamine, 5.8.6.1.3. "HOIATUS", milles näidatakse ära ohud, mis eelkõige ohustavad lapsi elektriajamiga akende/katusepaneelisüsteemide/vaheseinasüsteemide väära kasutamise/rakendamise korral. Selles teabes tuleks ära näidata juhi vastutus, sealhulgas juhised teistele sõitjatele ja soovitus lahkuda autost alles siis, kui võti on süütelukust eemaldatud, 5.8.6.1.4. "HOIATUS", milles näidatakse ära, et eriti hoolikas tuleb olla kaugsulgemissüsteemide kasutamisel (vt punkt 5.8.2.7), näiteks rakendada seda ainult siis, kui kasutajal on sõidukile selge vaade ja ta on kindel, et keegi jää elektriajamiga akna-/katusepaneeli-/vaheseinaseadmete vahele" . k) Punktid 6, 7 ja 8 asendatakse järgmisega: "6. SÕIDUKITÜÜBILE EÜ TÜÜBIKINNITUSE ANDMINE 6.1. Asjaomaste nõuete täitmise korral antakse EÜ tüübikinnitus direktiivi 70/156/EMÜ artikli 4 lõike 3 kohaselt. 6.2. EÜ tüübikinnitustunnistuse näidis on esitatud 2. liites. 6.3. Igale kinnituse saanud sõidukitüübile omistatakse kinnitusnumber vastavalt direktiivi 70/156/EMÜ VII lisale. Sama liikmesriik ei või anda sama numbrit teisele sõidukitüübile. 7. TÜÜBI JA TÜÜBIKINNITUSE MUUDATUSED 7.1. Käesoleva direktiivi kohaselt kinnitatud tüübi muutmisel kohaldatakse direktiivi 70/156/EMÜ artikli 5 sätteid. 8. TOODANGU VASTAVUS 8.1. Toodangu vastavust käsitlevad meetmed võetakse direktiivi 70/156/EMÜ artiklis 10 sätestatud korras" . l) Lisatakse järgmised punktid: " 1. liide +++++ TIFF +++++ 2. liide +++++ TIFF +++++ 3. liide +++++ TIFF +++++ 4. liide +++++ TIFF +++++ " --------------------------------------------------